जब भी हम किसी कार्य को पूरे मनोयोग और ध्यान से कर रहे होते हैं और उसे बेहतर बनाना चाहते हों तब हमारे मन में अचानक कोई आयडिया पैदा हो सकता है। जब शांतिस्वरूप भटनागर विद्यार्थी थे तब अल्कोहल बनाने के लिए प्रयुक्त ‘फरमेंटेशन’ की प्रक्रिया को पढ़ते समय उनके मन में अनार के रस के फरमेंटेशन का आयडिया आया जिसे उन्होंने एक लेख के माध्यम से अभिव्यक्त किया। अपनी बाल्यावस्था में आयजक न्यूटन (प्ेंंब छमूजवद) आकाश में तारे टंगे रहने से चकित थे। वे कक्षा में इससे जुड़े ‘बेतुके’ सवालों को करते रहते थे। शिक्षक समुचित जवाब नहीं दे पाते और कक्षा में बैठे विद्यार्थी हँसते लेकिन वे हतोत्साहित नहीं हुए और अंततः इससे जन्में आयडिया के बल पर ‘गुरूत्वाकर्षण के नियम’ को खोजने में वे सफल हुए।